IndyCar Series

IndyCar Series je najvyššia trieda severoamerických formulových pretekov. V priebehu sezóny sa konajú preteky na ováloch, ako aj na permanentných pretekárskych tratiach a mestských okruhoch. Vrcholom sezóny sú preteky Indianapolis 500, ktoré patria spolu s Veľkou cenou Monaka a 24 hodín Le Mans k najprestížnejším v celom motoršporte.

Pretekársky seriál v jeho súčasnej podobe vznikol v roku 2008, keď sa Indy Racing League, ktorá bola založená v roku 1996, spojila so seriálom Champ Car.

V sérii IndyCar sa používajú monoposty s jednotnými podvozkovými Dallara, pričom motory dodávajú spoločnosti Chevrolet a Honda. Tímy si môžu vybrať motorového partnera, s ktorým chcú spolupracovať, a sú zodpovedné za nastavenie vozidiel. Medzi najznámejšie tímy patria Andretti Autosport, Team Penske, Chip Ganassi Racing a Arrow McLaren SP.

Najúspešnejším jazdcom so 6 majstrovskými titulmi je Novozélanďan Scott Dixon. Aktuálnym držiteľom titulu je Álex Palou.

 Galéria 

 Pretekárske okruhy 
Nasledujúce pretekárske trate hostili preteky IndyCar v roku 2023:
  Barber Motorsports Park (P) (Birmingham, Alabama, USA)
  Detroit Street Circuit (M) (Detroit, Michigan, USA)
  Indianapolis Motor Speedway (O, P) (Indianapolis, Indiana, USA)
  Iowa Speedway (O) (Newton, Iowa, USA)
  Laguna Seca Raceway (P) (Monterey, Kalifornia, USA)
  Long Beach Grand Prix Circuit (M) (Long Beach, Kalifornia, USA)
  Mid-Ohio Sports Car Course (P) (Lexington, Ohio, USA)  Nashville Street Circuit (M) (Nashville, Tennessee, USA)
  Portland International Raceway (P) (Portland, Oregon, USA)
  Road America (P) (Elkhart Lake, Wisconsin, USA)
  Streets of St. Petersburg (M) (St. Petersburg, Florida, USA)
  Streets of Toronto (M) (Toronto, Ontario, Kanada)
  Texas Motor Speedway (O) (Fort Worth, Texas, USA)
  World Wide Technology Raceway (O) (Madison, Illinois, USA)

Legenda:
O – ovál; P – permanentná pretekárska trať; M – mestský okruh

 Šampióni IndyCar Series 
RokJazdecTímŠasiMotor1996Scott SharpBuzz CalkinsA.J. Foyth EnterprisesBradley MotorsportsLolaReynardFord-CosworthFord-Cosworth1996/97Tony StewardTeam MenardG-ForceOldsmobile1998Kenny BräckA.J. Foyth EnterprisesDallaraOldsmobile1999Greg RayTeam MenardDallaraOldsmobile2000Buddy LazierHemelgarn RacingDallaraOldsmobile2001Sam Hornish jr.Panther RacingDallaraOldsmobile2002Sam Hornish jr.Panther RacingDallaraChevrolet2003Scott DixonChip Ganassi RacingG-ForceToyota2004Tony KanaanAndretti AutosportDallaraHonda2005Dan WheldonAndretti AutosportDallaraHonda2006Sam Hornish jr.Team PenskeDallaraHonda2007Dario FranchittiAndretti AutosportDallaraHonda2008Scott DixonChip Ganassi RacingDallaraHonda2009Dario FranchittiChip Ganassi RacingDallaraHonda2010Dario FranchittiChip Ganassi RacingDallaraHonda2011Dario FranchittiChip Ganassi RacingDallaraHonda2012Ryan Hunter-ReayAndretti AutosportDallaraChevrolet2013Scott DixonChip Ganassi RacingDallaraHonda2014Will PowerTeam PenskeDallaraChevrolet2015Scott DixonChip Ganassi RacingDallaraChevrolet2016Simon PagenaudTeam PenskeDallaraChevrolet2017Josef NewgardenTeam PenskeDallaraChevrolet2018Scott DixonChip Ganassi RacingDallaraHonda2019Josef NewgardenTeam PenskeDallaraChevrolet2020Scott DixonChip Ganassi RacingDallaraHonda2021Álex PalouChip Ganassi RacingDallaraHonda2022Will PowerTeam PenskeDallaraChevrolet2023Álex PalouChip Ganassi RacingDallaraHonda2024
Poznámky:
  – V roku 1996 mali Scott Sharp a Buzz Calkins v konečnom poradí zhodný počet bodov a boli vyhlásení za spolu-majstrov.
  – V roku 2006 mali Sam Hornish jr. a Dan Wheldon v konečnom poradí zhodný počet bodov. Hornish získal titul vďaka tomu, že počas sezóny vyhral viac pretekov ako Wheldon.
  – Sezóna 2011 sa mala pôvodne skončiť v Las Vegas, ale smrť Dana Wheldona pri nehode počas pretekov prinútila IndyCar ich zrušiť. Body boli vrátené na stav z predposledných pretekov v Kentucky, pričom Franchitti získal titul šampióna.
  – V roku 2015 mali Scott Dixon a Juan Pablo Montoya v konečnom poradí zhodný počet bodov. Dixon získal titul vďaka tomu, že počas sezóny vyhral viac pretekov ako Montoya.

Iné projekty	 

Externé odkazy
IndyCar Series oficiálna webstránka

Kategória:IndyCar Series
Kategória:Automobilový šport
Kategória:Motoršport v USA